Azərbaycan Animasiya Muzeyi

Nazim Məmmədov adına Azərbaycan Animasiya Muzeyi — Azərbaycan animasiyası barədə onlayn muzey.

Azərbaycan Animasiya Muzeyi Azərbaycan İncəsənət Konsulluğunun təşəbbüsü ilə, Azərbaycan Respublikası Prezident yanında Gənclər Fondunun və Azərbaycan Respublikası Mədəniyyət və Turizm Nazirliyinin dəstəyi ilə 2015-ci ildə yaradılıb. Muzey Azərbaycan animasiyasının banilərindən Nazim Məmmədovun adını daşıyır.

Nazim Məmmədov Azərbaycanın animasiya tarixində xüsusi yer tutur. Onun adı uşaqlığımızın ən sevimli cizgi filmləri ilə bağlıdır. Uzun illər Cəfər Cabbarlı adına “Azərbaycanfilm” Kinostudiyada çalışmış və Azərbaycan animasiyasının banilərindən olmuşdur. Respublikamızda ilk cizgi filmlərinin müəllifi olan Nazim Məmmədov Azərbaycanda animasiyasının inkişafına əvəzsiz töhfələr verib. O, həm də rəngkarlıq, qrafika ilə məşğul olub, 400-dən artıq uşaq kitablarına illüstrasiyalar çəkib.

Muzeyin yaranması Azərbaycanın zəngin animasiya tarixini əks etdirən və gənclərin Azərbaycan Animasiya tarixini tanımasına və maarifləndərilməsinə yönəlmiş bir internet resursudur.

 Həmçinin bax 

Azərbaycan animasiyası
Azərbaycan animasiya filmlərinin siyahısı
Azərbaycan animasiyası (kitab)

 Mənbə 

 Azərbaycanda animasiya filmlərinin qısa tarixi

 Xarici keçidlər 

 Rəsmi Vimeo kanalı

 Rəsmi YouTube kanalı (bağlanıb)

Kateqoriya:Bakı muzeyləri
Kateqoriya:2015-ci ildə yaradılmış muzeylər
Kateqoriya:2015-ci ildə Azərbaycanda yarananlar
Kateqoriya:Azərbaycandakı incəsənət muzeyləri